《病中试张观笔》
宋代·岳珂

淮上霜浓衰草黄，阿㕙健走何如獐。不知聚族加束缚，妙手乃有明山张。

生来阿㕙素狡狯，何术聚致如驱羊。拔豪撷颖不敢惜，一一顺听伏且僵。

人生切勿恃一技，善走古有执盖郎。不惟平地傅两翼，仍以俘馘浮长江。

一朝发愤辽东岸，逝水亦复随浮梁。只今红绡莹玉管，何人解发千古光。

明张眼前第一手，嗟嗟阿㕙孰能走。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。